Diari Oficial de la Generalitat Valenciana


Sumari del DOGV 8430, del 23-11-2018 (2018/10788)

RESOLUCIÓ de 20 de novembre de 2018, del director general de Comerç i Consum, per la qual s'acorda l'ampliació de determinats crèdits en la convocatòria anticipada per a l'exercici 2018 de les ajudes en matèria de comerç, consum i artesania, del programa d'Ordenació i promoció comercial i del programa Protecció del consumidor i qualitat de béns i serveis, de la Conselleria d'Economia Sostenible, Sectors Productius, Comerç i Treball, Àrees Urbanes d'Excel·lència Comercial, Suport a Federacions i Associacions de Consumidors, Empresaris i/o Professionals i Corporacions de Dret Públic, i Avalem Comerç.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8430

Data del DOGV
:   23-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10313


Data del document
:   20-11-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 20 de novembre de 2018, del director general de Comerç i Consum, per la qual s'acorda l'ampliació de determinats crèdits en la convocatòria anticipada per a l'exercici 2018 de les ajudes en matèria de comerç, consum i artesania, del programa d'Ordenació i promoció comercial i del programa Protecció del consumidor i qualitat de béns i serveis, de la Conselleria d'Economia Sostenible, Sectors Productius, Comerç i Treball, Àrees Urbanes d'Excel·lència Comercial, Suport a Federacions i Associacions de Consumidors, Empresaris i/o Professionals i Corporacions de Dret Públic, i Avalem Comerç. [2018/10715]  
  
  
Antecedents  
Primer. Mitjançant la Llei 22/2017, de 29 de desembre, de pressupostos de la Generalitat per a l'exercici 2018, s'ha assignat un import global màxim de sis milions tres-cents cinquanta-sis mil euros (6.356.000,00 ?), tots ells fons propis de la Generalitat, no condicionats, destinats al programa 761.10, Ordenació i promoció comercial, i al programa 443.10, Protecció consumidors i qualitat de béns i serveis, de la Conselleria d'Economia Sostenible, Sectors Productius, Comerç i Treball.  
Segon. Que mitjançant Resolució de 29 de desembre de 2017, del director general de Comerç i Consum, es va efectuar convocatòria anticipada per a l'exercici 2018 de les ajudes en matèria de comerç, consum i artesania, publicada en el DOGV núm. 8221 de 26 de gener de 2018.  
  
Tercer. Que per acord del Consell de data 16 de novembre de 2018 (expedient 11.013/18-121), s'autoritzen transferències i ajustos de crèdit entre les dotacions de línies de subvenció incloses en els annexos de subvencions corrents i de capital dels programes 761.10, Ordenació i promoció comercial, i el programa 443.10, Protecció consumidors i qualitat de béns i serveis, de la Conselleria d'Economia Sostenible, Sectors Productius, Comerç i Treball, per import total cinc-cents noranta-quatre mil sis-cents huit euros amb 52 cèntims (594.608,52 euros).  
  
Quart. Que la disposició final primera de l'Ordre 14/2016 de 5 d'agost, de la Conselleria d'Economia Sostenible Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, recull la delegació expressa en el director general de Comerç i Consum per a poder ampliar els imports globals màxims.  
Cinqué. Que el resolc segon de l'esmentada convocatòria, estableix que els imports de les línies pressupostàries podran ser ampliats en funció de les disponibilitats existents en les diferents línies pressupostàries, quan així ho aconselle el número i les característiques dels projectes presentats i l'import publicat en aquesta resulte insuficient per a atendre-les.  
D'acord amb tot l'anterior, i exercint les facultats atorgades per l'art. 28 de la Llei 5/1983, de 30 de desembre, del Govern Valencià i, les atorgades mitjançant Resolució de 21 de març de 2018, del conseller d'Economia Sostenible, Sectors Productius, Comerç i Treball, per la qual es deleguen atribucions en determinats òrgans i unitats administratives de la Conselleria d'Economia Sostenible, Sectors Productius, Comerç i Treball, resolc:  
  
Primer  
Incrementar, en els imports següents, les reserves de crèdit previstes inicialment en les següents línies, de la convocatòria anticipada per a l'exercici 2018 de les ajudes en matèria de comerç, consum i artesania, publicada en el DOGV número 8221, de 26 de gener de 2018.  
- Línia S8009, Ajudes del títol II de les bases reguladores, capítol II, article 20, punt 1, per un import de 338.097, 14 euros.  
- Línia S8009, Ajudes del títol II de les bases reguladores, capítol II, article 22, punt 1, per un import de 32.611,00 euros.  
- Línia S0126, Ajudes del títol II de les bases reguladores, capítol V, per un import de 21.974,00 euros  
- Línia S7537, Ajudes del títol II de les bases reguladores, capítol I, article 18, punt 2.b, per un import de 201.926, 38 euros.  
  
Segon  
Contra aquesta resolució, que esgota la via administrativa, podrà interposar-se recurs de reposició davant el conseller d'Economia Sostenible, Sectors Productius, Comerç i Treball en el termini d'un mes a comptar des de l'endemà del dia en què tinga lloc la seua publicació, de conformitat amb el que estableixen els articles 123 i 124 de la Llei 39/20657, d'1 d'octubre, del procediment administratiu comú de les administracions públiques o bé directament recurs contenciós administratiu en el termini de dos mesos comptats des de l'endemà de la seua publicació, davant de la Sala Contenciosa Administratiu del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels previstos en la legislació vigent.  
  
València, 20 de novembre de 2018.- El director general de Comerç i Consum: Natxo Costa Pina.